71. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.14461 της 23/25 Φεβρ.1959 Περί καθορισμού εξεταστέας ύλης εις διαγωνισμούς προς πλήρωσιν κενών θέσεων επί βαθμώ 9ω Α΄ Κατηγορίας της Κεντρικής Υπηρεσίας το Υπουργείου Εθνικής Παιδείας και Θρησκευμάτων. ΄Εχοντας υπ΄όψει: 1)τας διατάξεις της παρ.2 του άρθρ.23 του Νόμ.1811/51 «περί Κώδικος καταστάσεως Δημοσίων Διοικητικών Υπαλλήλων» ως αντικατεστάθησαν υπό της παρ.4 του άρθρ.1 του Νόμ. 2085/1952 «περί τροποποιήσεως διατάξεων του Νόμ. 1811/51» και 2)την υπ΄αριθ.119/1959 σύμφωνον γνωμοδότησιν του Ανωτέρου Συμβουλίου Δημοσίων Υπηρεσιών, αποφασίζομεν: ΄Αρθρ.1.-Κατά τους διενεργουμένους εκάστοτε διαγωνισμούς προς πλήρωσιν κενών θέσεων επί βαθμώ 9ω του Διοικητικού προσωπικού της Α΄ Κατηγορίας της Κεντρικής Υπηρεσίας του Υπουργείου Εθνικής Παιδείας και Θρησκευμάτων, η εξέτασις των υποψηφίων γίνεται εις τα κάτωθι μαθήματα: 1)΄Εκθεσις Ιδεών. 2)Στοιχεία Συνταγματικού και Διοικητικού Δικαίου. 3)Στοιχεία Αστικού Δικαίου. 4)Στοιχεία Δημοσίας Οικονομίας και Δημοσίου Λογιστικού. 5)Στοιχεία μιας των γλωσσών Αγγλικής ή Γαλλιικής ή Γερμανικής, κατά προτίμησιν του υποψηφίου. ΄Αρθρ.2.-Ο κύκλος της εξεταστέας ύλης των ως κάτωθι μαθημάτων, των δια του άρθρ.1 καθοριζομένων ως εξεταστέων, εκ του οποίου η Εξεταστική Επιτροπή θα λαμβάνη τα θέματα ορίζεται ως ακολούθως: 1.Στοιχεία Συνταγματικού και Διοικητικού Δικαίου. Μορφή του Ελληνικού Πολιτεύματος. Η Νομική θέσις του Βασιλέως εν τη Πολιτεία. Αι κατά το Σύνταγμα αρμοδιότητες αυτού. Υπουργοί. Νομική θέσις και αρμοδιότητες αυτών κατά το Σύνταγμα. Υπουργική Ευθύνη. Αι τρεις λειτουργίαι της Πολιτείας. Νομοθετική, Δικαστική και Εκτελεστική λειτουργία υπό ουσιαστικήν και τυπικήν άποψιν. Ουσιαστικός και τυπικός νόμος. Η κατάρτισις και ψήφισις των Νόμων και Ν.Δ/των. Είδη Δ/των. Νομοθετική εξουσιοδότησις. Η Εξέτασις της Συνταγματικότητος των Νόμων και της συνταγματικότητος και νομιμότητος των Δ/των. Το άσυλον της κατοικίας. Η Συνταγματική προστασία της ιδιοκτησίας. Το δικαίωμα του συνέρχεσθαι και συνεταιρίζεσθαι. Το δικαίωμα του αναφέρεσθαι προς τας Αρχάς. Η αρχή της νομιμότητος. Διακριτική εξουσία της Διοικήσεως. ΄Εννοια και διάκρισις διοικητικών πράξεων. ΄Εκδοσις, δημοσίευσις και έναρξις ισχύος  αυτών. Ανάκλησις Διοικητικών πράξεων. Κεντρική και Περιφερειακή Διοίκησις. Ειδική και Τοπική Αυτοδιοίκησις. Συμβούλιον της Επικρατείας. Οργάνωσις και αρμοδιότητες αυτού. Ανώτατον Συμβούλιον Δημοσίων Υπηρεσιών. Οργάνωσις και αρμοδιότητες αυτού. Ελεγκτικόν Συνέδριον. Οργάνωσις και αρμοδιότητες αυτού. Νομάρχαι και ΄Επαρχοι. Ορισμός και γνωρίσματα των Δημοσίων Διοικητικών Υπαλλήλων. Νομική φύσις δημοσιοϋπαλληλικής σχέσεως. Μονιμότης τακτικών υπαλλήλων της Διοικήσεως. Τρόπος προσλήψεως διοικητικών υπαλλήλων. Προϋποθέσεις, προσόντα και κωλύματα διορισμού. Γενικά καθήκοντα διοικητικών υπαλλήλων. Δικαιώματα, προνομίαι και περιορισμοί αυτών. Λύσις της δημοσιοϋπαλληλικής σχέσεως. Πειθαρχικά αδικήματα, ποιναί και πειθαρχικαί δικαιοδοσίαι επί διοικητικών υπαλλήλων. 2.Στοιχεία Αστικού Δικαίου Φυσικόν πρόσωπον. Κατοικία. Ικανότης προς δικαιοπραξίαν. Νομικά πρόσωπα. Αντιπροσώπευσις και πληρεξουσιότης. Κυριότης εν γένει και περιεχόμενον αυτής. Κτήσις κυριότητος. Ενοχή. Γενεσιουργοί λόγοι. Αλλοιώσεις των ενοχών. Δωρεαί αιτία θανάτου. Κληρονομική διαδοχή εκ διαθήκης και εξ αδιαθέτου. Κληροδοσίαι. Παραγραφαί. 3.Στοιχεία Δημοσίας Οικονομίας και Δημοσίου Λογιστικού ΄Εννοια και περιεχόμενον Δημοσίας Οικονομίας. Δημόσιαι Δαπάναι. Μέσα προς κάλυψιν δημοσίων δαπανών. ΄Εννοια και δικαιολογητική βάσις της φορολογίας. Γενικαί αρχαί της φορολογίας. Προοδευτική, αναλογική φορολογία. Καθολικότητες του φόρου. ΄Αμεσοι και έμμεσοι φόροι. Φορολογικαί απαλλαγαί. Δημόσια δάνεια. ΄Εννοια, ορισμός και σκοπός του δημοσίου λογιστικού. Προϋπολογισμός. ΄Εννοια, σκοπός και νομική φύσις αυτού. Διαδικασία καταρτίσεως και εκτελέσεως του προϋπολογισμού των δαπανών. Χρονικά όρια εκτελέσεως του προϋπολογισμού. Εισπρακτέα και πληρωτέα υπόλοιπα. Περί διατακτών κυρίων και δευτερευόντων. Περί δημοσίων υπολόγων. Προληπτικός έλεγχος χρηματικών και επιτροπικών ενταλμάτων. Απολογισμός. 4.Στοιχεία μιάς των γλωσσών Αγγλικής ή Γαλλικής ή Γερμανικής Γραφή καθ΄υπαγόρευσιν κειμένου δέκα έως δεκαπέντε στίχων εκ μιάς των ως άνω γλωσσών και μετάφρασις αυτού εις την Ελληνικήν. Η παρούσα δημοσιευθήτω δια της εφημερίδος της Κυβερνήσεως. (Αντί της σελ. 17) Σελ. 17(α) Τεύχος 604-Σελ.13 Κεντρική Υπηρεσία 32.Α.α.71 